ועדת הכספים, כנסת 20, פרוטוקול מספר 992, 2018-03-08 11:30

משה גפני: אנחנו עוברים לנושא של רשות שדות התעופה.

משה גפני: רשות שדות התעופה, אבל אני מבקש לפני זה, לגבי המוכר שאינו רשמי, אמרת שאתה צריך כמה דקות.

משה גפני: אנשים נמצאים פה מהבוקר, אתה יכול להגיד, אצלכם הבדיקות זה כמו בקופת חולים?

בצלאל סמוטריץ': גפני, אין בעיה, אני מצטרף גם להסתייגויות של 'יש עתיד'.

משה גפני: מה זה אצלכם הבדיקות?

משה גפני: תבדוק ותגיד לי ברגע שיש לך תשובה, אני לא רוצה שהם יישבו פה עד הלילה.

משה גפני: מספיק פה ההצגה היא גדולה.

בצלאל סמוטריץ': גפני, אם לוקח לו זמן לבדוק אני מצטרף גם להסתייגויות של 'יש עתיד'.

משה גפני: על המוכר שאינו רשמי.

מיקי לוי: אם יש תלוש משכורת איזה בסיס יש לרמאויות?

בצלאל סמוטריץ': לא מבין מה הם רוצים.

מיקי לוי: תסבירו לי, רשות המסים.

מיקי לוי: הרי מס הכנסה שלילי, ההוצאה הכי גדולה שעשינו זה שמונה.

משה גפני: רשות שדות התעופה.

מיקי לוי: למה בן משפחה שמועסק על ידי בן משפחה, הוא לא יכול לקבל את הנקודות?

משה גפני: רבותיי, רשות שדות התעופה.

משה גפני: מה הסיכומים שאליהם הגעתם?

משה גפני: בבקשה תגידו.

<קריאה: מנסים להגיע.

<אריאל יוצר: אני אציג את עמדת הממשלה.

משה גפני: רק שנייה, מי נמצא פה ממשרד הפנים?

<אריאל יוצר: יהודה, יו"ר הוועדה שאל מי פה ממשרד הפנים.

משה גפני: מי נמצא ממשרד הפנים?

משה גפני: מה הסיכום שאליו הגעתם?

משה גפני: אני הולך להפסיק את הדיון בכלל.

משה גפני: מספיק כבר עם הדבר הזה.

משה גפני: דוד, אני לא יכול ככה לנהל את זה.

משה גפני: בבקשה, מה הסיכום שאליו הגעתם?

<אריאל יוצר: את מי אתה שואל, יו"ר הוועדה?

משה גפני: אני לא יודע, שמישהו יגיד.

משה גפני: יש ממשלה אחת, שתיים, שלוש.

<אריאל יוצר: אז אני אציג.

משה גפני: בבקשה, תציג.

<אריאל יוצר: הסיכום שמשרד האוצר הגיע עם נציגי הרשויות המקומיות הרלוונטיות - - -

<יהודה זימרת: זה לא על דעת משרד הפנים, אני אומר.

<יהודה זימרת: לא, לא בשם הממשלה.

<אריאל יוצר: אמרתי על ידי משרד האוצר.

<אריאל יוצר: ועוד מעט משרד הפנים יגיד את הערותיו.

<יהודה זימרת: לא הערותיו, כי זה לא המקום.

<אריאל יוצר: גפני, בדרך כלל אתה עוזר לי.

<קריאה: כשאתם מדברים לעניין עוזרים לכם.

משה גפני: טוב, אם אפשר, בבקשה, לא להפריע.

משה גפני: אתם תקבלו את רשות הדיבור ואתם תגידו את עמדתכם.

משה גפני: המינוחים הם לא המינוחים בצורה הזו בגלל שכל משרד בעניין הזה יכול להגיד את דברו באותה המידה.

משה גפני: בבקשה.

<אריאל יוצר: זה נכון, רק למה באמצע הדברים?

משה גפני: מאה אחוז.

<אריאל יוצר: הסיכום שאנחנו הגענו אליו הוא שהסכום - - -

בצלאל סמוטריץ': אני מבקש שאף אחד לא יפריע ליוצר לדבר.

<אריאל יוצר: הסיכום שאנחנו הגענו, שהסכום שניתן בגין אותו סעיף פטור או נוכח אותו סעיף פטור שאתם עתידים לחוקק כאן ואנחנו דנים עליו, אנחנו נחלק אותו לשני חלקים שיתחלקו בשיעורים של 62.5%.

<אריאל יוצר: נכון, חבר הכנסת ביטן?

דוד ביטן: שלושה, יש עוד - - -

<יאיר רביבו: שלושה חלקים.

<אריאל יוצר: 62.5% יחולקו לרשויות שהן סובבות נתב"ג, קרי יש להם גבול פיזי עם שדה התעופה, עוד 4% רשויות שנמצאות במרחק של בין קילומטר לשלושה קילומטרים משדה התעופה, ושאר הכסף, קרי 35% הנותרים, יחולקו לקרן לצמצום פערים שחוּקקה אצלך בוועדה בשנה שעברה.

<אריאל יוצר: זה הסיכום.

<אריאל יוצר: הקריטריונים לחלוקה - - -

דוד ביטן: רגע - - -

משה גפני: רגע, שנייה.

<אריאל יוצר: הקריטריונים לחלוקה - - -

<יאיר רביבו: זה 62.5%, 4% ו-33.5, פחות או יותר, תעשו מתמטיקה.

<אריאל יוצר: הקריטריונים לחלוקה - - -

<קריאה: המוכר שאינו רשמי, אז הם לא - - -

<אריאל יוצר: נכון, בלי ליבה.

<אריאל יוצר: החלוקה של הכסף, לא משנה באיזה קבוצות, את הקרן אני שם בצד כי הקריטריונים שלה נקבעו כבר בשנה שעברה, אבל החלוקה של הכסף בשתי הקבוצות הראשונות תתבצע על פי קריטריונים של סוציו, גודל האוכלוסייה והחוסן הכלכלי שלה שיושפע מהיקף הארנונה שיש לה שאינה למגורים וזה ייקבע בחוק.

<אריאל יוצר: הקריטריונים הפרטניים שייגזרו מאותן אמות מידה ייקבעו בהסכמה בין שר האוצר לשר הפנים.

<אריאל יוצר: זה הנוסח והוא נקבע בתיאום עם הייעוץ המשפטי של הוועדה שלך ובהתאם ל - - -

דוד ביטן: תוספת קטנה, הסכום שהממשלה החליטה, 100 מיליון שקל, אנחנו לא מסכימים לו ואנחנו - - -

<אריאל יוצר: גפני אמר את הסכום.

<אריאל יוצר: לא בחדר הזה.

משה גפני: רק שנייה.

<שגית אפיק: לא, הוא אמר הסכום, אז רציתי להבין, זה פי ארבעה, פי חמישה?

משה גפני: שגית, שנייה.

דוד ביטן: זה נשאר לנו לסכם.

משה גפני: על כמה כסף מדובר, לפי ההצעה שלכם?

<אריאל יוצר: מה שיש לי כרגע הוא ה-100 מיליון שקל.

<אריאל יוצר: זה מה יש לי.

משה גפני: 100 מיליון שקל ואתה הופך להיות שותף לו.

<אריאל יוצר: לא הופך, אני מאז ומעולם הייתי.

משה גפני: תמיד היית שותף ל-100 מיליון האלה?

<אריאל יוצר: תמיד, שאל את נדב.

<קריאה: רגע, המיליונים האלה, זה גם לא נסגר.

<קריאה: רק להבהיר, ביום שהממשלה - - -

משה גפני: שנייה.

<קריאה: רק לענות על השאלה.

משה גפני: לא, אין שאלות, הכול בסדר, הבנתי.

משה גפני: שגית, תסבירי לי מה הוא אמר.

<קריאה: זה לא היה ברור?

<שגית אפיק: הוועדה ביקשה למעשה שלושה דברים.

<שגית אפיק: הדבר הראשון שהיא ביקשה, שהסכום של 100 מיליון יוגדל.

<שגית אפיק: הדבר השני שהיא ביקשה, שיהיה פיצוי לאותן שש רשויות שסמוכות לנתב"ג נוכח זאת שבעצם הן לא מקבלות ארנונה בשל מתקני נתב"ג.

<שגית אפיק: בנוסף לזה היא ביקשה שיהיה גם פיצוי לרשויות נוספות שגם הן נפגעות באופן מסוים מנתב"ג, אפילו שהרשויות האלה לא סמוכות לנתב"ג ואולי לא היו זכאיות, זה ב-35.

דוד ביטן: לא, 33 - - -

משה גפני: רגע, נו, הלאה.

<שגית אפיק: זה היה הדבר הנוסף ובנוסף הוועדה ביקשה שיהיו קריטריונים.

<שגית אפיק: מה שבעצם מציע עכשיו משרד האוצר, זה גם על דעת משרד הפנים - - -

<יהודה זימרת: לא, לחלוטין לא.

<שגית אפיק: אוקיי, אז לא, אז אני אתחיל ממה שאני הצעתי.

<קריאה: כי הם לא מסכימים תמיד לכלום.

<קריאה: הוועדה - - -

משה גפני: אבל, רגע, מה זה הדבר הזה?

משה גפני: באמת, מספיק.

משה גפני: אני מתחיל להוציא נציגי ממשלה גם.

<שגית אפיק: אז אני אגיד מה שאני הצעתי.

<שגית אפיק: הייתה פה התנגדות להכניס את הסכום עצמו לתוך החוק ועל כן עלתה הצעה שהיא זו שמופיעה לכם בנוסח, שהסכום ייקבע בחוק התקציב השנתי מדי שנה בתכנית נפרדת.

<יהודה זימרת: לא מסכימים.

<שגית אפיק: זה כן מאפשר לוועדה פיקוח כי בסוף הוועדה מאשרת את חוק התקציב.

<שגית אפיק: כבר השנה בעצם ייכנס לשם סכום ואפשר יהיה לדעת.

<שגית אפיק: בנוסף אני הגדרתי את שש הרשויות כרשויות עוטף נמל התעופה וקבעתי קריטריונים בדומה למה שאמר אריאל יוצר, קריטריון אחד של המדד החברתי כלכלי, זה קריטריון שלקוח מקרן הארנונה, קריטריון שני גודל האוכלוסייה, גם קריטריון שלקוח מקרן הארנונה, קריטריון שלישי מצבה הפיננסי, היקף שטחי הנכסים שלה לצורך חישוב ארנונה.

<שגית אפיק: אלה קריטריונים דומים מאוד לדברים שהיו לנו בקרן הארנונה, ובנוסף הוספתי קריטריון שחשבתי שהוא ספציפי ומתאים לכאן וזו מידת הפגיעה שנגרמת לתושבי הרשויות המקומיות בשל נמל התעופה בן גוריון.

<קריאה: לא, לא.

<קריאה: זה לא.

<קריאה: יש עם זה בעיה.

<שגית אפיק: בסדר, אני מסבירה.

משה גפני: אנחנו לא מצביעים על זה עוד.

<שגית אפיק: אני יודעת שכולם מתנגדים לזה, אני אומרת מה מופיע לכם ב - - -

<אריאל יוצר: גם ארנונה היא לא בגין רעש, זה עכשיו מושך אותנו ל - - -

<קריאה: היא אומרת הסבל.

<אריאל יוצר: אבל ארנונה היא לא בגין סבל.

<יאיר רביבו: אריאל, הפגיעה, לא הסביבתית, הפגיעה.

<שגית אפיק: אני לא אמרתי - - -

<יאיר רביבו: אריאל, היא לא אמרה סביבתית.

<שגית אפיק: אני רק רוצה לומר, כתוב לכם מידת הפגיעה, לא כתוב איזה פגיעה.

<יאיר רביבו: כלכלית, סביבתית.

דוד ביטן: בתי המשפט יצטרכו להחליט - - -

<קריאה: נכון, זה לא טוב.

<שגית אפיק: בנוסף הוספתי אופציה, אם שוכנעו שר האוצר ושר הפנים שקיימות רשויות מקומיות שאינן בגדר השש האלה, שגם הן נפגעות בשל נמל התעופה או סיבה כלשהי שקשורה ישירות בנמל התעופה, השרים יהיו רשאים להקצות להם גם כן סכום בהתאם לאותם קריטריונים.

<יאיר רביבו: זה ה-35.

<שגית אפיק: עכשיו אני אגיד מה אריאל יוצר מציע.

<שגית אפיק: אריאל יוצר בעצם מציע לקבוע לגבי אותן שש רשויות, רשויות שסמוכות עד אחד קילומטר לנמל התעופה בן גוריון, הן יקבלו בין 60% ל-62% מהסכום.

דוד ביטן: לא בין 60 - - -

<קריאה: עד 60.

<קריאה: 60.

<ליאת שוחט: 62.5 וזה חמש רשויות.

משה גפני: אני מבקש לא להתערב, תעשו לי טובה, מספיק.

<שגית אפיק: אמרת - - -

<אריאל יוצר: נכון, את צודקת.

<שגית אפיק: אני יכולה להגיד מה שאמרת, אני לא יודעת, אם זה משתנה תוך כדי אז - - -

<אריאל יוצר: זה לא משתנה.

משה גפני: אריאל, אני קורא לך לסדר פעם ראשונה.

משה גפני: עם כל הכבוד, הוא לא יכול להתערב באמצע.

משה גפני: הלאה.

<שגית אפיק: רשויות שנמצאות אחד עד שלושה קילומטרים מהנמל, יהיו זכאיות לכמה אחוזים?

<אריאל יוצר: 4%.

<קריאה: כל אחת או במצטבר?

<שגית אפיק: במצטבר.

<יאיר רביבו: זה בין שתיים לשלוש רשויות.

<שגית אפיק: ולמעשה יתר הרשויות יהיו זכאיות ל - - -

<קריאה: יתר הרשויות בארץ?

<שגית אפיק: זה לא קשור לכאן, זאת אומרת ש-35% מהסכום ייכנס - - -

<יאיר רביבו: 33.

<שגית אפיק: 33?

<שגית אפיק: זה הסכום שאמרת?

<שגית אפיק: אמרת 35.

<אריאל יוצר: זה ההשלמה ל-100%.

<יאיר רביבו: 33.5.

<שגית אפיק: 33.5 ייכנס לקרן הארנונה, קרן הארנונה היא כל הרשויות.

משה גפני: אוקיי, תודה רבה.

מיקי רוזנטל: גפני, אני מבקש רק - - -

משה גפני: רגע, קודם משרד הפנים.

מיקי רוזנטל: לא, רק לעניין הזה.

מיקי רוזנטל: אני מבקש להוסיף את ועדת הכספים לשר האוצר ושר הפנים.

משה גפני: כן, אבל עוד אין הצעה.

מיקי רוזנטל: יש הצעה כתובה.

מיקי רוזנטל: זו הערה כללית.

משה גפני: אנחנו עוד לא בדיון של ההצעה, אנחנו עוד בוויכוח.

דוד ביטן: לגבי הנושא הזה, שגית - - -

משה גפני: דוד, ברשותך, משרד הפנים, בבקשה.

משה גפני: שם ותפקיד לפרוטוקול.

<יהודה זימרת: יהודה זימרת, יועץ משפטי, פנים.

<יהודה זימרת: כמה דברים.

<יהודה זימרת: ההצעה של משרד הפנים באה ואמרה, צריך לזכור, בתחילת הדרך החלוקה לא הייתה בתוך החוק, היא הייתה אמורה להיות חיצונית לחוק וה-100 מיליון, כך היה ההסכם עם האוצר, אני שם אותו, הוועדה ביקשה.

<יהודה זימרת: באנו ואמרנו והעברנו את ההצעה - - - אנחנו סברנו שצריך לחלק את הסכום הזה לשני חלקים.

<יהודה זימרת: סכום אחד צריך להיות לרשויות סמוכות ולא רק הרשויות שגובלות טכנית, ולמה?

<יהודה זימרת: על פי הכללים של הוועדה לחלוקת הכנסות היא מחלקת הכנסות לא רק לרשויות גובלות, היא מחלקת אותם לרשויות סמוכות.

<יהודה זימרת: הארנונה הזאת בכל מקרה לא הייתה ניתנת לרשות המקומית שבשטחה הייתה נותנת שירותים שם, זה היה ברור שזה היה מתחלק על פי אותו עיקרון ובעצם זו התכלית ולכן התכלית היא שצריך להתחלק לשניים, אחת, זה רשויות סמוכות ולא רק הגובלות, כקבוצה אחת, וקבוצה שנייה זה הקרן לצמצום פערים, שזה בעצם משהו נוסף.

<יהודה זימרת: ולכן אלה שתי הקבוצות.

<יהודה זימרת: ובא ואמר שר הפנים, יש פה חלק מהסכום, זה יחולק לרשויות הסמוכות, בלי הגבלה רק על הגובלות ביניהן, אלא בתור חלוקה פנימית ביניהן.

<יהודה זימרת: ששר הפנים יקבע אותה על פי הקריטריונים שדיברנו עליהם.

<יהודה זימרת: חלק שני יועבר לקרן לצמצום פערים ויחולק לפי אותם חלקים.

<יהודה זימרת: נורא נחמד ששר האוצר ביקש מה שנקרא לקחת על עצמו את המטלה להיות שותף לשר הפנים וכבר הפך את זה גם שכל דבר בהסכמת שר האוצר.

<קריאה: זה מה שסוכם בממשלה.

<יהודה זימרת: זה מה שסוכם, לא על דעת שר הפנים.

<אריאל יוצר: אבל אתה חתום על זה, המנכ"ל שלך.

<יהודה זימרת: מתי?

<יהודה זימרת: יוצר, אני יכול להציג את כל ההסכם הזה.

<אריאל יוצר: תציג, בסדר.

<יהודה זימרת: אני לא אכנס אליו.

<יהודה זימרת: ולכן הוא לא מסכים - - -

משה גפני: מה סוכם בממשלה?

<נדב שיינברגר: רגע, אז אתם מתנגדים ששר האוצר יהיה שותף?

<יהודה זימרת: לא, שותף - - -

<נדב שיינברגר: לא משנה, אני שואל אם אתם מתנגדים.

<יהודה זימרת: אמרנו, בהתייעצות עם שר האוצר.

<נדב שיינברגר: שאלתי אותו.

<נדב שיינברגר: אתם לא מוכנים להסכמה עם שר האוצר.

<אריאל יוצר: זה הפרה של הסיכום עם הממשלה.

<יהודה זימרת: לא חידשתי כלום, הדברים היו - - -

<נדב שיינברגר: זה מקובל על שר הפנים, ככה נגד שר האוצר?

<יהודה זימרת: שר הפנים אמר את העמדה הזו - - -

משה גפני: נדב, נדב.

דוד ביטן: רגע, למה - - -

<קריאה: כי הוא השר הרלוונטי לדבר הזה, מה זה למה?

<קריאה: איך שר האוצר נהיה מכותב, כמו כל דבר?

בצלאל סמוטריץ': מה אתה הולך נגד הקואליציה.

בצלאל סמוטריץ': מה, אתה נגד הקואליציה?

בצלאל סמוטריץ': נגד הממשלה?

דוד ביטן: מי הולך?

בצלאל סמוטריץ': מה אתה עושה בלגן פה?

דוד ביטן: למה, הוא הקואליציה?

<קריאה: בטוח שלא שר האוצר הוא ה - - -

משה גפני: כן, מה הייתה ההחלטה?

<קריאה: לא הייתה החלטה כי ההחלטה לא נמצאת פה.

<קריאה: זה לא היה - - -

<יאיר רביבו: הרב גפני, אפשר להגיד משהו?

מיקי לוי: רגע, אני רוצה לשאול את משרד הפנים מה זה מוגדר כארנונה.

משה גפני: מיקי, שנייה.

משה גפני: מה הייתה החלטת הממשלה?

משה גפני: זה צריך להיות בהסכמת שר האוצר או בהתייעצות?

<אריאל יוצר: החלטת הממשלה לא הייתה, כל הסעיף הזה לא היה בהחלטת הממשלה, הוא לא היה בוועדת שרים.

<אריאל יוצר: זו בקשה של הוועדה למנגנון חדש.

<קריאה: מה הייתה החלטת הממשלה?

<אריאל יוצר: הסיכום התקציבי הכתוב - - -

מיקי לוי: איפה הוא?

<אריאל יוצר: הוא אצלי בפלאפון, אני אראה לכם אותו.

<אריאל יוצר: הסיכום התקציבי הכתוב הוא שזה נעשה בהסכמה, אחת.

<אריאל יוצר: שתיים, כל אזור חלוקת הכנסות, כל אזור, לפי פקודת העיריות, החלוקה נקבעת בהסכמה בין שר האוצר לשר הפנים, שניהם חותמים על צו חלוקת ההכנסות ואם אין הסכמה בין שר האוצר ל - - -

<קריאה: בקרן?

<אריאל יוצר: לא רק, כל אזור חלוקה לפי פקודת העיריות - - -

<יהודה זימרת: לא שם צריך בהסכמה - - -

<אריאל יוצר: יהודה, תן לי לסיים, הוא שאל אותי.

<יהודה זימרת: לפחות אל תטעה.

<אריאל יוצר: אז תתקן אותי אחר כך.

<אריאל יוצר: לפי פקודת העיריות, סעיף 9ב, כל אזור שמוגדר כאזור חלוקת הכנסות וקובעים איך האזור הזה יחלק את ההכנסות שלו לרשויות המקומיות, החלוקה, השיעורים שלה, נקבעת בהסכמה בין שר האוצר לבין שר הפנים.

<אריאל יוצר: זה המצב ואני לא מבין למה צריך - - -

<נדב שיינברגר: אני רוצה רק להוסיף.

משה גפני: רגע, נדב.

<נדב שיינברגר: אני רוצה להוסיף עוד משהו.

דוד אמסלם: יהודה, מה אתה אומר לגבי מה שאמר יוצר לגבי החוק ה - - -

<יהודה זימרת: תראה, יכולתי גם להעביר את השטח הזה לפי 9א, אני לא צריך להעביר את 9ב ואני לא צריך שם את ההסכמה שלו.

דוד אמסלם: שאלתי, כשיש אזור חלוקה אזורית, יש כמה מקומות בארץ, הקמ"ג, לא משנה מה, האם בסופו של דבר הארנונה של אותו אזור באמת מסוכמת בין שר הפנים לשר האוצר?

דוד אמסלם: זה המנגנון?

<יהודה זימרת: אני צריך את הסכמת שר האוצר.

<נדב שיינברגר: רגע, אני רק רוצה להוסיף עוד משהו אחד.

משה גפני: לא, נדב, אני לא מסכים.

משה גפני: דוד, אתה ביקשת לדבר.

דוד ביטן: אני רק רציתי לשאול, כל שנה זה יהיה בספר תקציב, כל שנה יתחילו להתווכח מה יהיה הסכום?

<אריאל יוצר: לא, התחייבנו שזה לבסיס וזה בלי פלאטים.

<שגית אפיק: זה בבסיס.

<יאיר רביבו: החל מ-2018 זה היה במקור.

דוד ביטן: מה זה בבסיס?

<אריאל יוצר: בסיס התקציב.

דוד ביטן: זה לא חוק לשנה.

דוד ביטן: כל שנה - - -

<שגית אפיק: לא, זה בבסיס התקציב.

<אריאל יוצר: התחייבתי שזה לבסיס.

<שגית אפיק: הוא אומר לך - - -

מיקי לוי: הבסיס נשאר על 100, דוד.

מיקי לוי: כן, הבסיס נשאר על 100.

דוד ביטן: מה זה הבסיס?

<קריאה: הבסיס על 150.

דוד ביטן: הבסיס ל-19'?

<אריאל יוצר: כן, מכאן ועד עולם.

דוד ביטן: ואם מחר ההכנסות - - - ל-20 מיליארד - - -

<קריאה: לא, דוד, זה לא קשור להכנסות.

בצלאל סמוטריץ': לא, אבל מה שצריך לעשות, ביטן, אתם צריכים לדרוש שהסכום יתעדכן לפי ממוצע ההתייקרות של הארנונה ברשויות הסמוכות.

בצלאל סמוטריץ': עכשיו הוא שם לך 100 מיליון, אבל אם הארנונה - - -

דוד ביטן: - - - לא, לא - - -

<אריאל יוצר: דודי, למעט בחוק התקציב אנחנו אף פעם לא כותבים כסף בחוקים.

משה גפני: בסדר, אני מבקש להפסיק.

משה גפני: חבר הכנסת נגוסה, בבקשה.

דוד ביטן: גפני, צריכים לעשות הפסקה, לקבוע את הסכום.

משה גפני: אני צריך לעשות הפסקה - - - אנחנו נגד שר הפנים, נגד שר האוצר, נגד מי נלך?

דוד ביטן: שר הפנים רוצה כסף - - - הרשויות הצמודות.

אברהם נגוסה: אדוני היושב ראש, אנחנו מוצאים את עצמנו, זה לא ויכוח פה בין הקואליציה לאופוזיציה - - -

בצלאל סמוטריץ': בין אבא לאמא.

אברהם נגוסה: אנחנו מוצאים את עצמנו פה בוויכוח בתוך הממשלה.

משה גפני: בצלאל, אני קורא לך לסדר פעם ראשונה.

משה גפני: אתה רוצה פשוט לצאת קצת?

<קריאה: לא נכון, בין משרד האוצר לקואליציה.

משה גפני: רק שנייה, חבר הכנסת נגוסה.

אברהם נגוסה: רגע, תן לי לסיים.

משה גפני: דקה, אני רוצה לעזור לך.

משה גפני: מי שיפריע עכשיו אני אקרא לו לסדר ואני פשוט אוציא אנשים, מה שאני לא נוהג לעשות כל הזמן.

<קריאה: אני יוצא כבר.

משה גפני: כדאי שתצא.

משה גפני: בבקשה.

אברהם נגוסה: לכן אני אומר שזה פה בתוך הממשלה.

אברהם נגוסה: מה שהאוצר מציע נראה הצעה טובה.

אברהם נגוסה: למה אתם לא הזמנתם את משרד הפנים, למה לא ישבתם ושיתפתם אותם בהצעה?

דוד ביטן: הם ישבו פה.

אברהם נגוסה: לא, הוא טוען שהם לא שותפים.

<קריאה: לא היה להם אישור לשבת.

אברהם נגוסה: מה שאני מציע, אדוני היושב ראש - - -

מיקי לוי: אנחנו לא בוחרים - - -

אברהם נגוסה: בואו נעצור, לעשות הפסקה ושניהם יישבו, יתאמו ויבואו ואחר כך נקבל החלטה.

משה גפני: תודה רבה.

משה גפני: ראש עיריית לוד, בבקשה.

<יאיר רביבו: אני רוצה לעשות קצת סדר.

<יאיר רביבו: כולם חושבים שהכול התחיל פה באותה החלטת ממשלה ל - - - ל-100 מיליון.

<יאיר רביבו: לא, לפני עשרה חודשים שר הפנים הקים ועדה גיאוגרפית על פי חוק, ועדת חלוקה של אזור המרכז, והכניס שש רשויות.

<יאיר רביבו: פנו אליו עוד רשויות, הוא ישב על המדוכה, פנו עוד רשויות, אמר 'לא, אלה שש הרשויות, או צמודי גדר או שיש להם מגבלה'.

<יאיר רביבו: למשל שוהם, היא רק 2.5 קילומטר ולוד היא 500 מטר, לוד היא צמודי גדר.

<יאיר רביבו: אלה הרשויות הצמודות הסמוכות.

<יאיר רביבו: קיימנו שישה-שבעה דיונים עם רואה חשבון גבי מימון, יושב ראש הוועדה, והראינו דוחות כלכליים שהנזקים של הרשויות האלה נאמדים בחצי מיליארד שקל בשנה.

<יאיר רביבו: אנשים חושבים, זה לא כמו עוד מפעל שנמצא, כמו קמ"ג, פה חלף הארנונה הוא פעם אחת, פעם שנייה, יש מגבלות אמיתיות על בנייה לגובה ביישובים האלה.

<יאיר רביבו: יש פה אובדן אמיתי.

<יאיר רביבו: אני לא יכול לעשות התחדשות עירונית כי כל יזם שבא להרוס בניין של ארבע קומות רוצה בניין של 30 קומות שיהיה כלכלי ואני לא יכול לתת לו את זה.

<קריאה: - - - כמה קומות שאתה רוצה.

<יאיר רביבו: לא הפרעתי לך, אדוני.

<יאיר רביבו: אנחנו עיננו אינה צרה במיליארדים שיש בקופת הרשות, יש שם 4.6 מיליארד עד לפני שנתיים, אחר כך המדינה לקחה להם בפעימה אחת 700 מיליון, פעימה שנייה 1.190 מיליארד ועכשיו פעימה שלישית של 1.2 מיליארד ומכאן ואילך 300 מיליון כל שנה.

<יאיר רביבו: לבריאות, יש פה מפעל טוב, אני מפרגן להם, הוא מצליח, אבל פתחו פה את השרוול הרביעי לפני חודש, זה אומר עוד מטוסים באוויר - - -

משה גפני: אמרת את זה.

<יאיר רביבו: אמרתי את זה ולכן - - -

משה גפני: אמרת את זה ואני לא מסכים.

<יאיר רביבו: רגע, עכשיו אני אגיד מה הוויכוח פה.

משה גפני: אני לא מסכים.

<יאיר רביבו: רגע, אני אחדד את הוויכוח - - -

משה גפני: לא, אתה אל תחדד שום דבר, תקשיב למה שאני מדבר איתך.

משה גפני: אל תחזור על הטיעונים, תגיד מה אתה מציע.

<יאיר רביבו: לא חוזר, רק על ההצעה.

דוד ביטן: הערה אחת קטנה.

דוד ביטן: משרד הפנים אמנם מתנגד כי הוא רוצה את כל ה-100 מיליון אליו לכיס, אבל אנחנו - - - השר רוצה לחלק לבד - - -

<קריאה: מה זה לחלק לבד?

<קריאה: יש קריטריונים, הוא לא יכול לעשות מה שהוא רוצה.

דוד ביטן: אנחנו מתכוונים להעלות את הסכום.

דוד ביטן: זאת אומרת אם היה לו בסיכום הראשוני 100 מיליון הסכום לא יהיה 100 מיליון, הוא יהיה יותר גבוה.

משה גפני: נכון.

דוד ביטן: אנחנו - - - ל-33.5% מ - - - זה קרוב כמעט למה ש - - -

<יאיר רביבו: בערכים מוחלטים יותר.

דוד ביטן: אז על מה הוויכוח פה בכלל?

<יאיר רביבו: רגע, אני אחדד מה ש - - -

<קריאה: זה פחות מ-50%.

משה גפני: דוד, זה לא בסדר.

<יאיר רביבו: דוד, תן לי לסיים.

דוד ביטן: - - - 100 מיליון.

דוד ביטן: מה, הם, לא מגיע להם?

מיקי רוזנטל: האופוזיציה - - -

דוד ביטן: אז זה לא נכון - - - להם לא מגיע?

דוד ביטן: ללוד לא מגיע?

משה גפני: דוד, מה הדיון הזה?

דוד ביטן: תענה לי.

<יאיר רביבו: דוד, תן לי לסיים רגע.

משה גפני: אני לא מסכים, אני לא רוצה להסביר שום דבר.

<יאיר רביבו: אני רוצה לחדד את ההצעה שלנו.

משה גפני: לא, אתה לא מחדד, אתה תקשיב למה שאני אומר.

<יאיר רביבו: אני לא אחזור על דברים קודמים.

משה גפני: דוד, אתה לא - - - תראה מה זה, כאילו שאני מדבר לקיר, אני אסגור את הישיבה ושלום על ישראל, מה מעניין אותי פה כל המשחק הזה, שכל אחד אומר את דעתו ואף אחד לא מקשיב?

משה גפני: אני מבקש ממך, אתה אמרת את הטיעונים שלך, כולנו הקשבנו להם.

משה גפני: הדיון עכשיו הוא לא על הטיעונים האלה.

<יאיר רביבו: על ההצעה.

משה גפני: תגיד מה אתה מציע.

משה גפני: אם לא, אני עובר לראש עיר אחר.

<יאיר רביבו: לא, אני מייצג פה.

<יאיר רביבו: אפשר לשמוע גם אותם.

<יאיר רביבו: דוד, רק שנייה, מה שאנחנו אומרים - - - דוד?

משה גפני: מה דוד?

<יאיר רביבו: לא, הוא מפריע לי.

משה גפני: לא, בסדר, אז תנהל את הישיבה.

<יאיר רביבו: לא, הוא מפריע, מה אני יכול לעשות?

<יאיר רביבו: טוב, אנחנו מבקשים שחמש או שש הרשויות שהוגדרו בהגדרת הוועדה כסמוכות נתב"ג, הן יהיו בקופה אחת נפרדת שלא קשורה לקופה הכללית ולכן מה שאומרים פה בין השורות במשרד הפנים, שפעם אחת יהיו רשויות סמוכות, אולי 30-20 רשויות, ופעם שנייה תהיה כל המדינה בקרן ארנונה, ולזה אנחנו לא מסכימים.

<יאיר רביבו: יש פה רשויות סמוכות ואנחנו רוצים להגיד שבמספרים מוחלטים 30% שרצה השר מ-100 מיליון זה 30 מיליון, 30% מ-150 מיליון זה 45 מיליון בערכים מוחלטים - - -

רועי פולקמן: אתה מקבל את ההצעה שיוצר תיאר פה קודם.

<יאיר רביבו: אני מקבל את ההצעה שיוצר אומר, כן.

משה גפני: תודה רבה.

מיכאל מלכיאלי: רועי, אגב, זה נבנה ביחד.

מיכאל מלכיאלי: מה זה מקבל?

מיכאל מלכיאלי: הם בנו את זה ביחד.

רועי פולקמן: לא, בסדר, אבל בתשובה לשאלה.

משה גפני: מלכיאלי, אני קורא לך לסדר.

מיכאל מלכיאלי: לא, אני חיזקתי את רועי.

משה גפני: אל תחזק אף אחד.

רועי פולקמן: לא, את הפערים - - -

משה גפני: רועי, אני קורא לך לסדר.

<ליאת שוחט: הרב גפני, אני חייבת להתחיל במשהו שהיה פה מתחת לשולחן, אבל אני רוצה שהוא יירשם בפרוטוקול.

<ליאת שוחט: המבט שלנו, אנחנו חוזרים ואומרים שהוא לא נגד רשות שדות התעופה ועכשיו, באיום מרומז, מר גנות אומר לי שבגלל המאבק הזה אני לא אקבל בית עלמין בשטח אור יהודה בגלל שאני צריכה את ההסכמה של הרשות.

<ליאת שוחט: אז אני רוצה שזה יירשם שזה מה שהוא אמר לי, בפרוטוקול.

<ליאת שוחט: בית עלמין שמתקדם והצורך של עיריית אור יהודה הוא בדבר כזה.

<ליאת שוחט: זה לפרוטוקול.

<ליאת שוחט: דבר שני, ההצעה של אריאל יוצר היא הצעה שמקובלת עלינו, כל ראשי הערים.

<ליאת שוחט: ההערה החשובה שאני רוצה שתהיה רשומה זה חלף ארנונה.

<ליאת שוחט: כל עוד יש פטור לנתב"ג מארנונה הכסף הזה הוא חלף ארנונה ולא פיצוי ולא מענק ולא שום דבר אחר.

מיקי לוי: את צריכה להיזהר מהמילה ארנונה כי מחר הם יגידו לך פינויים, עניינים, דגלים, תאורה.

<ליאת שוחט: לא, זה חלף.

<ליאת שוחט: מיקי, חלף ארנונה זה לא ארנונה.

מיקי לוי: לא, אני רק מעיר את תשומת לבכם למילה הזאת.

<קריאה: אני חייבת להגיד משהו.

משה גפני: את לא חייבת, רק כשאני אאפשר לך.

<קריאה: אז אם תאפשר.

משה גפני: לא, אני לא מאפשר, היא באמצע הדיבור.

<ליאת שוחט: הדבר הנוסף, כשיוצר הציג את האחוזים הוא דיבר על 100 מיליון שקל, אנחנו לא דיברנו על 100 מיליון שקל, דיברנו על יותר.

<ליאת שוחט: תקבעו את הסכום בין ה-300 מיליון שאתה הכרזת ל-100 מיליון שכבר יש ושהסכום כן יהיה כתוב בהצעת החוק.

<ליאת שוחט: שיהיה סכום סגור.

משה גפני: תודה.

משה גפני: מה רצית להגיד?

<קריאה: אני רק רציתי להבהיר לפרוטוקול שהעמדה שלנו היא שהכסף שניתן הוא נוכח הפטור שייקבע בחוק ולא קשור לפיצויים על כל מיני נזקים שנטענו כאן כביכול.

<ליאת שוחט: אז את מסכימה איתנו.

משה גפני: בסדר גמור.

משה גפני: אתה רצית להגיד משהו, יעקב?

משה גפני: ממש בקצרה.

משה גפני: כן, יעקב, משפט.

<יעקב גנות: אני רוצה להבהיר נקודה אחת ברורה, רשות שדות התעופה הגיעה למצב היום ש - - -

משה גפני: מלכיאלי, אני לא יכול.

משה גפני: עדי, אני קורא לך לסדר - - -

דוד ביטן: דבר עם זימרת.

משה גפני: לא, אני לא מסכים יותר.

דוד ביטן: זו הבעיה, הסכמת שר האוצר?

<קריאה: לא, הבעיה זה החלוקה, הבעיה זה ההסכמה.

דוד ביטן: החלוקה, אין בעיה, הוכחתי כבר שאין הבדל כמעט, ההבדל הוא שולי.

מיכאל מלכיאלי: ההבדל זה 50%.

דוד ביטן: בחוץ אני אוכיח לך.

<יעקב גנות: אני חוזר עוד פעם, רשות שדות התעופה הגיעה היום שהיא מפרנסת 5,000 - - -

דוד ביטן: למה אי אפשר לסכם - - -

משה גפני: דוד, אני לא יכול לנהל את הישיבה היום, בכלל.

משה גפני: אני עוצר את הישיבה, תודה רבה.